title: 2011/594/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/201

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009
   (2011/594/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-post tax-Xogħol (3), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0104/2011),

               1.

               Jagħti l-kwittanza lid-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 46.

      (2)  ĠU L 248, 16.9.2002, p. 1.

      (3)  ĠU L 216, 20.8.1994, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Saħħa u s-Sigurtà fuq il-Post tax-Xogħol għas-sena finanzjarja 2009, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

                  —

                  wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-post tax-Xogħol (3), u b'mod partikulari l-Artikolu 14 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0104/2011),

                  A.

                  billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

                  B.

                  billi fil-5 ta’ Mejju 2010, il-Parlament ta l-kwittanza lid-Direttur tal-Aġenzija Ewropea għas-Saħħa u s-Sigurtà fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza ġibed l-attenzjoni, inter alia, għall-fatt li:

                              —

                              l-Aġenzija ttrasferixxiet EUR 3 400 000 (44 % tal-approprjazzjonjiet operattivi tagħha), li madwar EUR 1 000 000 minnhom kienu jikkonċernaw impenji li kienu relatati għalkollox mal-2009,

                              —

                              il-Qorti tal-Awdituri identifikat irregolarità fir-rigward ta’ proċedura ta’ akkwist (l-użu ta’ kuntratt ta’ qafas lil hinn mill-valur massimu tiegħu),

                  C.

                  billi l-baġit tal-Aġenzija għall-2009 kien ta’ EUR 15 100 000, li jikkostitwixxi żieda ta’ 0,6 % fuq il-baġit tagħha għall-2008;

         Prestazzjoni

                  1.

                  Jitlob għal darb'oħra lill-Aġenzija biex tistabbilixxi, f'tabella li għandha tinhemeż mar-rapport li jmiss tal-Qorti tal-Awdituri, tqabbil ċar tal-operazzjonijiet li twettqu matul is-sena li għaliha għandha tingħata l-kwittanza u matul is-sena finanzjarja ta’ qabel, bil-għan li l-awtorità ta’ kwittanza tkun tista' tevalwa l-prestazzjoni tagħha b'mod aktar effikaċi minn sena għall-oħra;

                  2.

                  Jilqa' l-inizjattiva tal-Aġenzija li tniedi “valutazzjoni minn qabel” tal-impatt li se jkollhom sal-2020 fuq is-sigurtà u s-saħħa l-innovazzjonijiet teknoloġiċi fl-impjiegi ekoloġiċi; jinnota wkoll li nġabret data dwar is-sigurtà u s-saħħa tan-nisa fil-post tax-xogħol;

         Governanza tal-Aġenzija

                  3.

                  Sab li l-ispejjeż ta’ governanza tal-Aġenzija kienu jammontaw għal 1,35 % tal-baġit, peress li għandha Bord ta’ Tmexxija b'84 membru u timpjega 64 membru tal-persunal (ċifri għas-sena finanzjarja 2008); ifakkar li dan jirrifletti r-Regolament (KE) Nru 2062/94, li kienet twaqqfet permezz tiegħu, li jipprova jilħaq preżenza ta’ tliet partijiet billi jinkludi s-sħab soċjali fil-Bord ta’ Tmexxija; jinnota li l-ħidma prattika ta’ kuljum tal-Aġenzija titmexxa minn Bureau ta’ 11-il membru, maħtur mill-Bord ta’ Tmexxija;

         Approprjazzjonijiet ittrasferiti

                  4.

                  Huwa mħasseb li l-Qorti tal-Awdituri rrappurtat għal darba oħra fl-2009 trasferimenti ta’ EUR 3 500 000 (47 % tal-impenji li saru) fir-rigward tal-attivitajiet operattivi (Titolu III) għas-sena baġitarja 2010; jenfasizza li din is-sitwazzjoni tindika dewmien fl-implimentazzjoni tal-attivitajiet tal-Aġenzija u mhix konformi mal-prinċipju baġitarju tal-annwalità; jirrikonoxxi li dan huwa parzjalment dovut għall-multiannwalità ta’ proġetti importanti; jirrikonoxxi, madankollu, li l-Aġenzija, fil-bidu tal-2010, stabbiliet mekkaniżmu ta’ rappurtar kull xahar biex tissorvelja l-implimentazzjoni tal-attivitajiet previsti fil-programm ta’ ħidma annwali tagħha u l-aspetti baġitarji korrispondenti;

                  5.

                  Jistieden lill-Aġenzija tnaqqas ir-rata akbar ta’ kanċellazzjoni u tinforma lill-awtorità ta’ kwittanza bl-azzjonijiet meħuda; jilqa' l-wegħda tal-Aġenzija li tagħti attenzjoni partikolari lill-impenji li jkunu għadhom miftuħa fi tmiem is-sena bil-ħsieb li tiddiżimpenja l-ammonti li ma jkunux meħtieġa biex jiġu koperti l-obbligi finanzjarji u legali sussegwenti;

         Verifika interna

                  6.

                  Jilqa' l-inizjattiva tal-Aġenzija li tipprovdi lill-awtorità ta’ kwittanza r-Rapport Annwali dwar l-Awditjar Intern tal-Aġenzija mħejji mis-Servizz tal-Awditjar Intern (IAS); iqis li dan huwa indikazzjoni ta’ trasparenza u eżempju ta’ prattika tajba li għandha tiġi segwita minn Aġenziji oħra;

                  7.

                  Jifraħ lill-Aġenzija għall-progress konsiderevoli li għamlet f'dan ir-rigward; jirrikonoxxi li r-rakkomandazzjonijiet kollha li huma “importanti ħafna” magħmula mill-IAS lill-Aġenzija ġew implimentati u ngħalqu b'mod adegwat, ħlief għar-rakkomandazzjoni dwar il-validazzjoni tas-sistemi tal-kontabilità, li tniżżlet għal “importanti” konsegwenza tal-implimentazzjoni parzjali tagħha; jistieden għalhekk lill-uffiċjal tal-kontabilità tal-Aġenzija biex jiddeskrivi l-metodoloġija użata fil-validazzjoni tas-sistema ta’ kontabilità tagħha; jappoġġa l-idea li tiġi żviluppata kooperazzjoni fin-Netwerk eżistenti tal-Kontabilisti tal-Aġenziji biex jiġu stabbiliti rekwiżiti komuni u tiġi żiluppata metodoloġija komuni għall-validazzjoni tas-sistema tal-kontabilità fl-aġenziji;

                  8.

                  Jinkoraġġixxi lill-Aġenzija tirrevedi l-listi biex tqabbel l-ispeċifiċitajiet tat-tranżazzjonijiet finanzjarji differenti u tagħmilhom disponibbli għall-persunal kollu;

                  9.

                  Jistieden barra minn hekk lill-Aġenzija tiffinalizza/taġġorna l-proċeduri ta’ dokumentazzjoni tagħha; jistieden b'mod partikolari lill-Aġenzija tipproduċi lista eżawrjenti tal-proċessi ewlenin li għandhom jitqabblu mal-proċeduri rikjesti, u li din il-lista tiġi aġġornata sistematikament;

         Rwol tal-koordinatur tan-netwerk tal-aġenziji

                  10.

                  Ifaħħar lill-aġenzija għall-ħidma effikaċi tagħha bħala koordinatur tan-netwerk tal-Aġenziji matul il-proċedura ta’ kwittanza tal-2009;

                  11.

                  Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (6) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 338, 14.12.2010, p. 46.

         (2)  ĠU L 248, 16.9.2002, p. 1.

         (3)  ĠU L 216, 20.8.1994, p. 1.

         (4)  ĠU L 357, 31.12.2002, p. 72.

         (5)  ĠU L 252, 25.9.2010, p. 187.

         (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).


title: 2012/566/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/156

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2010
   (2012/566/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2010, flimkien mat-tweġibiet tal-Kulleġġ (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012—C7—0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra Deċiżjoni tal-Kunsill 2005/681/ĠAI tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) (3), u b’mod partikolari l-Artikolu 16 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra d-Deċiżjoni tal-Kummissjoni C(2011)4680 tat-30 ta’ Ġunju 2011 li tagħti approvazzjoni għal deroga mitluba mill-Kulleġġ Ewropew tal-Pulizija minn Regolament (KE, Euratom) Nru 2343/2002,

               —

               wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż ta’ Spejjeż Privati (10/0257/KA),

               —

               wara li kkunsidra l-awditjar estern ikkummissjonat mill-Kulleġġ Ewropew tal-Pulizija (Nru ta’ Referenza tal-Kuntratt CEPOL/2010/001) dwar ir-rimborż ta’ spejjeż privati,

               —

               wara li kkunsidra r-rapport finali tal-evalwazzjoni esterna ta’ ħames snin tal-Kulleġġ Ewropew tal-Pulizija (Nru ta’ Referenza tal-Kuntratt CEPOL/CT/2010/002),

               —

               wara li kkunsidra r-Rapport ta’ Attività Annwali 2009 tad-Direttorat Ġenerali Ġustizzja, Libertà u Sigurtà,

               —

               wara li kkunsidra r-raba’ rapport ta’ progress tal-Kulleġġ Ewropew tal-Pulizija dwar l-implimentazzjoni tal-Pjan ta’ Azzjoni Multiannwali (MAP) tiegħu għall-2010-2014,

               —

               wara li kkunsidra r-rapport tal-Qorti tal-Awdituri dwar l-implimentazzjoni tal-MAP tal-Kulleġġ Ewropew tal-Pulizija għall-2010-2014,

               —

               wara li kkunsidra n-nota tas-Servizz tal-Awditjar Intern (IAS) tal-4 ta’ Lulju 2011 (Ref. Ares (2011) 722479) dwar it-tielet rapport ta’ progress dwar l-implimentazzjoni tal-Pjan ta’ Azzjoni Pluriennali (MAP) tal-Kulleġġ Ewropew tal-Pulizija għall-2010-2014,

               —

               wara li kkunsidra r-rapport u l-annessi tal-Kulleġġ Ewropew tal-Pulizija dwar l-implimentazzjoni tar-riżoluzzjoni tal-Parlament Ewropew dwar “Kwittanza 2009: Kulleġġ Ewropew tal-Pulizija”,

               —

               wara li kkunsidra r-rapport u l-anness tal-Kulleġġ Ewropew tal-Pulizija dwar l-applikazzjoni tal-Manwal tal-Akkwist Pubbliku tiegħu għall-perjodu bejn 1 ta’ Lulju 2010 u l-1 ta’ Lulju 2011,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0119/2012),

               1.

               Jagħti l-kwittanza lid-Direttur tal-Kulleġġ Ewropew tal-Pulizija għall-implimentazzjoni tal-baġit tal-Kulleġġ għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’ hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni kif ukoll ir-riżoluzzjoni li hi parti integrali minnha, lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 134.

      (2)  ĠU L 248, 16.9.2002, p. 1.

      (3)  ĠU L 256, 1.10.2005, p. 63.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Kulleġġ Ewropew tal-Pulizija għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2010, flimkien mat-tweġibiet tal-Kulleġġ (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7—0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra Deċiżjoni tal-Kunsill 2005/681/ĠAI tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) (3), u b’mod partikolari l-Artikolu 16 tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra d-Deċiżjoni tal-Kummissjoni C(2011)4680 tat-30 ta’ Ġunju 2011 li tagħti approvazzjoni għal deroga mitluba mill-Kulleġġ Ewropew tal-Pulizija minn Regolament (KE, Euratom) Nru 2343/2002,

                  —

                  wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż ta’ Spejjeż Privati (10/0257/KA),

                  —

                  wara li kkunsidra l-awditjar estern ikkummissjonat mill-Kulleġġ Ewropew tal-Pulizija (Nru ta’ Referenza tal-Kuntratt CEPOL/2010/001) dwar ir-rimborż ta’ spejjeż privati,

                  —

                  wara li kkunsidra r-rapport finali tal-evalwazzjoni esterna ta’ ħames snin tal-Kulleġġ Ewropew tal-Pulizija (Nru ta’ Referenza tal-Kuntratt CEPOL/CT/2010/002),

                  —

                  wara li kkunsidra r-Rapport ta’ Attività Annwali 2009 tad-Direttorat Ġenerali Ġustizzja, Libertà u Sigurtà,

                  —

                  wara li kkunsidra r-raba’ rapport ta’ progress tal-Kulleġġ Ewropew tal-Pulizija dwar l-implimentazzjoni tal-Pjan ta’ Azzjoni Multiannwali (MAP) tiegħu għall-2010-2014,

                  —

                  wara li kkunsidra r-rapport tal-Qorti tal-Awdituri dwar l-implimentazzjoni tal-MAP tal-Kulleġġ Ewropew tal-Pulizija għall-2010-2014,

                  —

                  wara li kkunsidra n-nota tas-Servizz tal-Awditjar Intern (IAS) tal-4 ta’ Lulju 2011 (Ref. Ares (2011) 722479) dwar it-tielet rapport ta’ progress dwar l-implimentazzjoni tal-Pjan ta’ Azzjoni Pluriennali (MAP) tal-Kulleġġ Ewropew tal-Pulizija għall-2010-2014,

                  —

                  wara li kkunsidra r-rapport u l-annessi tal-Kulleġġ Ewropew tal-Pulizija dwar l-implimentazzjoni tar-riżoluzzjoni tal-Parlament Ewropew dwar “Kwittanza 2009: Kulleġġ Ewropew tal-Pulizija”,

                  —

                  wara li kkunsidra r-rapport u l-anness tal-Kulleġġ Ewropew tal-Pulizija dwar l-applikazzjoni tal-Manwal tal-Akkwist tiegħu għall-perjodu bejn 1 ta’ Lulju 2010 u l-1 ta’ Lulju 2011,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0119/2012),

                  A.

                  billi l-Kulleġġ Ewropew tal-Pulizija (“il-Kulleġġ”) twaqqaf fl-2001 u, b’effett mill-1 ta’ Jannar 2006, ġie trasformat f’korp Komunitarju fit-tifsira tal-Artikolu 185 tar-Regolament Finanzjarju, u b’hekk jaqa’ taħt id-dispożizzjonijiet tar-Regolament Finanzjarju ta’ Qafas għall-aġenziji,

                  B.

                  billi l-Qorti tal-Awdituri fir-rapporti tagħha dwar il-kontijiet annwali tal-Kulleġġ għas-snin finanzjarji 2006, 2007 u 2009, ikkwalifikat l-opinjoni tagħha fir-rigward tal-legalità u r-regolarità tat-tranżazzjonijiet sottostanti għar-raġuni li l-proċeduri ta’ akkwist pubbliku ma kinux konformi mad-dispożizzjonijiet tar-Regolament Finanzjarju,

                  C.

                  billi l-Qorti tal-Awdituri, fir-rapport tagħha dwar il-kontijiet annwali tal-Kulleġġ għas-sena finanzjarja 2008, żieda enfasi fuq osservazzjonijiet importanti mal-opinjoni tagħha dwar l-affidabbiltà tal-kontijiet, mingħajr ma kkwalifikatha espressament, u kkwalifikat l-opinjoni tagħha fir-rigward tal-legalità u r-regolarità tat-tranżazzjonijiet sottostanti,

                  D.

                  billi fid-deċiżjoni tagħha tas-7 ta’ Ottubru 2010 l-Parlament ċaħad milli jagħti lid-Direttur tal-kulleġġ, kwittanza għall-implimentazzjoni tal-baġit tal-Kulleġġ għas-sena finanzjarja 2008,

                  E.

                  billi fid-Deċiżjoni tiegħu tal-10 ta’ Mejju 2011, il-Parlament iddeċieda li jipposponi d-deċiżjoni tiegħu dwar l-għoti ta’ kwittanza lid-Direttur tal-kulleġġ għall-implimentazzjoni tal-baġit tiegħu għall-2009 (5), u mbagħad ta kwittanza fid-Deċiżjoni tiegħu tal-25 ta’ Ottubru 2011 (6),

                  F.

                  billi, għall-ewwel darba sa minn meta l-Kulleġġ sar aġenzija, il-Qorti tal-Awdituri, fir-rapporti tagħha dwar il-kontijiet finali tal-Kulleġġ għas-sena finanzjarja 2010, ma espremiet l-ebda riservi dwar l-affidabilità tal-kontijiet u l-legalità u r-regolarità tat-transazzjonijiet sottostanti,

                  G.

                  billi fir-rapport tagħha dwar l-MAP tal-Kulleġġ għall-2010-2014, il-Qorti tal-Awdituri qalet li l-Kulleġġ kien qed jagħmel progress skont il-kompiti importanti stabbiliti fl-MAP tiegħu,

                  H.

                  billi fin-nota tiegħu tal-4 ta’ Lulju 2011 lid-Direttur tal-Kulleġġ, l-IAS stqarr li, minkejja li d-deskrizzjoni fir-rapport ta’ progress dwar l-implimentazzjoni tal-MAP tal-Kulleġġ għadha pjuttost ġenerali, din tagħti stampa ġenerali ċara tal-istatus tal-kompiti importanti differenti u għandha għaldaqstant isservi ta’ bażi sodisfaċenti biex tinforma l-partijiet konċernati differenti,

                  I.

                  billi permezz tad-Deċiżjoni C(2011)4680 tat-30 ta’ Ġunju 2011, il-Kummissjoni tat deroga lill-Kulleġġ mid-dispożizzjonijiet tal-Artikolu 74b tar-Regolament (KE, Euratom) Nru 2343/2002,

                  J.

                  billi l-baġit tal-Kulleġġ għall-2010 kien ta’ EUR 7 800 000 meta mqabbel ma’ EUR 8 800 000 fl-2009, li jirrappreżenta tnaqqis ta’ 11,4 %; billi l-kontribuzzjoni totali tal-Unjoni għall-baġit taċ-Ċentru għall-2010 kienet ta’ EUR 7 800 000 (7),

         Ġestjoni baġitarja u finanzjarja — Osservazzjonijiet Ġenerali

                  1.

                  Jinnota li l-Kulleġġ qal li s-sena finanzjarja 2010 kienet ikkaratterizzata minn nuqqas ta’ riżorsi finanzjarji suffiċjenti, bi tnaqqis ta’ EUR 1 000 000 fil-kontribuzzjoni tal-Unjoni għall-baġit tal-Kulleġġ; iħossu sorpriż dwar din il-fehma, b’mod partikolari f’dan iż-żmien ta’ kriżi, għax il-ġestjoni tajba tiżgura infiq korrett u kost-effiċjenti tal-baġit disponibbli, u meta jqis li 31,6 % tal-baġit tal-2010 tal-Kulleġġ ġie riportat għall-2011;

                  2.

                  Jirrikonoxxi, madankollu, mill-Kummissjoni li fl-2009 il-kontribuzzjoni totali tal-Unjoni għall-Kulleġġ ammontat għal EUR 8 800 000, li minnhom EUR 7 800 000 kienu finanzjati mill-baġit tal-2009 u l-bilanċ ta’ EUR 1 000 000 fil-fatt kien iffinanzjat mid-dħul assenjat tal-2007 li rriżulta mill-irkupru tas-surplus tal-Kulleġġ għas-sena 2007; jinnota mill-Kummissjoni li għall-2010 kien ġie propost tnaqqis fil-kontribuzzjoni tal-2010 tal-Unjoni lill-Kulleġġ għal-livell tal-approprjazzjonijiet ivvotati fl-2009, jiġifieri EUR 7 800 000 minħabba l-livell baxx ta’ eżekuzzjoni tal-baġit 2008; iħeġġeġ lill-Kulleġġ jintroduċi distinzjoni ċara bejn l-elementi differenti tal-kontribuzzjoni tal-Unjoni għall-baġit tal-Kulleġġ fil-kontijiet finali annwali tiegħu;

                  3.

                  Jinnota mill-kontijiet finali annwali tal-Kulleġġ għas-sena finanzjarja 2010 li seħħew xi nuqqasijiet fit-tħejjija tal-baġits individwali u tal-impenji għal korsijiet u seminars, li rriżulta li approprjazzjonijiet fl-2010 ġew impenjati u mħallsa biex ikopru nfiq tal-2009; ifakkar lill-Kulleġġ li dan imur kontra l-prinċipju tal-annwalità; jitlob lill-Kulleġġ jieħu azzjoni biex jevita li jiġu ripetuti nuqqasijiet simili fil-ġejjieni;

                  4.

                  Jinnota mir-Rapport ta’ Attività Annwali 2010 tal-Kulleġġ li 99,56 % tal-approprjazzjonijiet għall-impenji ġew impenjati; jinnota wkoll li 46 % tal-approprjazzjonijiet għall-ħlasijiet intużaw iżda l-figuri finali tal-użu ta’ Titolu III (Infiq Operattiv) ma kinux se jkunu disponibbli qabel tmiem l-2011; jinnota wkoll li l-kontijiet finali annwali 2010 tal-Kulleġġ jindikaw rata ta’ approprjazzjonijiet għall-ħlasijiet li ntefqu ta’ 59,12 % fl-2010;

                  5.

                  Jirrikonoxxi l-miżuri meħuda mill-istruttura ta’ maniġment u governanza ġdida tal-Kulleġġ biex titratta n-nuqqasijiet tagħha b’rispons għat-talba tal-Parlament għal azzjoni, wara l-irregolaritajiet serji fl-implimentazzjoni tal-baġit għall-2009;

                  6.

                  Jiġbed l-attenzjoni dwar il-fatt li minkejja li l-Qorti tal-Awdituri kkunsidrat li l-operazzjonijiet li fuqhom huma bbażati l-kontijiet annwali tal-Kulleġġ kienu legali u regolari, enfasizzat ukoll li, fir-rigward tal-infiq għall-organizzazzjoni ta’ korsijiet u seminars, kien hemm nuqqas ta’ rigorożità fil-proċess għall-approvazzjoni tal-Kulleġġ tad-dikjarazzjonijiet tal-ispejjeż relatati ma’ dawn l-attivitajiet, b’mod partikolari rigward il-kompletezza tad-dokumentazzjoni ġustifikattiva; jinnota li skont it-tweġiba tal-Kulleġġ, ġew stabbiliti rekwiżiti obbligatorji, fid-Deċiżjoni 11/2011/GB tal-Bord ta’ Tmexxija tal-Kulleġġ tal-10 ta’ Marzu 2011, li tiġi ppreżentata lista tal-parteċipanti ffirmata b’mod komplut meta jiġu ppreżentati r-rapporti finanzjarji u d-dikjarazzjonijiet tal-ispejjeż;

                  7.

                  Jinnota li, skont id-Deċiżjoni 11/2011/GB, ir-regoli dwar ir-rimborżi għall-attivitajiet tal-Kulleġġ ġew riveduti ħafna u li ġew iċċarati miżuri differenti għall-implimentazzjoni stretta tar-regolamenti finanzjarji u approċċ rigorożament dixxiplinat dwar l-ispejjeż eliġibbli, inklużi dawk dwar ir-rappurtar obbligatorju;

                  8.

                  Jiddeplora l-fatt li qabel l-adozzjoni tad-Deċiżjoni 34/2010/GB tal-Bord ta’ Tmexxija tal-Kulleġġ tad-29 ta’ Settembru 2010, l-iskadenzi għar-rimborż tal-ispejjeż ma ġewx infurzati, biex b’hekk ma kien hemm ebda titjib sostanzjali fil-konformità ma’ dawn l-iskadenzi; ifakkar li n-nuqqas ta’ rispett ta’ dawn l-iskadenzi huwa wieħed mill-fatturi ewlenin li jfixklu l-ġestjoni finanzjarja tajba; jieħu nota tal-fatt li, bi qbil mad-Deċiżjoni 34/2010/GB, mhu se jsir l-ebda rimborż ta’ dikjarazzjonijiet li jaslu wara l-iskadenza; jitlob lill-Kulleġġ iżomm lill-awtorità ta’ kwittanza infurmata dwar l-implimentazzjoni ta’ Deċiżjoni 34/2010/GB;

                  9.

                  Jirrikonoxxi d-dikjarazzjoni mill-Kulleġġ li l-Kummissjoni naqqset il-baġit tal-2010 tal-Kulleġġ b’EUR 1 000 000, iżda jenfasizza li l-ammont allokat għall-2010 huwa l-istess bħal dak tal-2009;

         Approprjazzjonijiet riportati

                  10.

                  Jinnota mill-kontijiet finali annwali tal-Kulleġġ għas-sena finanzjarja 2010 li EUR 2 469 984,20 mill-krediti impenjati tal-2010, li jirrappreżentaw 31,6 % tal-baġit 2010 tal-Kulleġġ, ġew riportati għall-2011; ifakkar lill-Kulleġġ li dan imur kontra l-prinċipju tal-annwalità;

                  11.

                  Jiddispjaċih li l-Qorti tal-Awdituri ma semmietx l-approprjazzjonijiet riportati tal-Kulleġġ fir-rapport tagħha dwar il-kontijiet annwali tal-Kulleġġ għas-sena finanzjarja 2010;

                  12.

                  Jinsab imħasseb li minkejja li l-Qorti tal-Awdituri rnexxielha tikseb assigurazzjonijiet raġonevoli li l-kontijiet annwali tal-Kulleġġ għas-sena finanzjarja 2010 huma, fl-aspetti materjali kollha, affidabbli, il-Qorti tal-Awdituri osservat li iktar minn EUR 1 600 000, ekwivalenti għal 48 % tal-approprjazzjonijiet riportati mill-2009, kellhom jiġu kkanċellati fl-2010; ifakkar lill-Kulleġġ li dan imur kontra l-prinċipju baġitarju tal-annwalità u jista’ jiġi mnaqqas permezz ta’ programmazzjoni u monitoraġġ aħjar tal-implimentazzjoni tal-baġit biex jitnaqqas ir-riport tal-approprjazzjonijiet; jitlob għaldaqstant lill-Kulleġġ jieħu azzjoni effettiva f’dan ir-rigward;

                  13.

                  Jieħu nota, madankollu, tat-tweġiba tal-Kulleġġ li, biex tkun evitata ripetizzjoni tas-sitwazzjoni deskritta mill-Qorti Ewropea tal-Awdituri, ir-riport tal-approprjazzjonijiet tal-2010 kien suġġett għal kriterji stretti biex jiġu minimizzati l-kanċellazzjonijiet fl-2011;

                  14.

                  Jinnota mill-Kulleġġ li fl-2010 introduċa laqgħat ta’ kull ġimgħa għall-maniġment finanzjarju biex jittejbu l-implimentazzjoni u l-kontroll tal-baġit u li f’Ġunju 2011, l-impenji miftuħa kollha ġew rieżaminati biex ikun monitorjat aħjar l-użu tal-baġit u tiġi ottimizzata l-implimentazzjoni tal-baġit 2011; jitlob għaldaqstant lill-Qorti Ewropea tal-Awdituri u l-IAS biex jassiguraw lill-Parlament dwar it-titjib li għamel il-Kulleġġ f’dan il-qasam u jindikaw li l-istrumenti kollha għall-programmazzjoni u l-monitoraġġ ġew stabbiliti;

         Il-proċeduri ta’ akkwist pubbliku

                  15.

                  Jinnota li fit-8 ta’ Ġunju 2010, il-Kulleġġ adotta manwal tal-akkwist pubbliku għall-użu intern, kif intalab jagħmel mill-Parlament fil-kwittanzi tiegħu lill-Kulleġġ għall-2008; jinnota wkoll li dan il-manwal daħal fis-seħħ fl-1 ta’ Lulju 2010 u li nħatar koordinatur tal-akkwist pubbliku;

         Il-kompletezza tar-reġistri interni tal-ispejjeż tal-missjonijiet

                  16.

                  Jitlob lill-Kulleġġ jinforma lill-awtorità ta’ kwittanza dwar l-implimentazzjoni effettiva tar-rakkomandazzjoni “importanti ħafna” mill-IAS dwar il-kompletezza tar-reġistri interni tal-ispejjeż tal-missjonijiet;

         L-attivitajiet tal-Kulleġġ

                  17.

                  Jinnota mill-Qorti tal-Awdituri li l-ispejjeż għall-organizzazzjoni ta’ korsijiet u seminars jirrappreżentaw parti sinifikanti mill-baġit tal-Kulleġġ; Jirrikonoxxi li kien hemm nuqqas ta’ strettezza fil-proċess tal-Kulleġġ għall-approvazzjoni ta’ dikjarazzjonijiet ta’ nfiq relatati ma’ dan it-tip ta’ attivitajiet, b’mod partikolari rigward il-kompletezza tad-dokumentazzjoni ġustifikattiva;

                  18.

                  Jinnota mid-dikjarazzjoni tal-Kulleġġ li dan tejjeb ir-rappurtar u l-kontroll tal-attivitajiet tiegħu u rreveda l-proċess għall-approvazzjoni tad-dikjarazzjonijiet tal-infiq u d-dokumentazzjoni ġustifikattiva tagħhom, u partikolarment permezz ta’:

                              —

                              rekwiżiti obbligatorji li jiġu ppreżentati listi tal-parteċipanti ffirmati b’mod komplut meta jiġu preżentati rapporti finanzjarja u d-dikjarazzjonijiet tal-ispejjeż,

                              —

                              reviżjoni tar-regoli għar-rimborż tal-attivitajiet tal-Kulleġġ, li ġew iċċarati,

                              —

                              infurzar strett tal-iskadenza li warajha ma jiġux aċċettati talbiet għar-rimborż, introdotta fid-29 ta’ Settembru 2010,

                              —

                              l-organizzazzjoni ta’ kors ta’ taħriġ ġdid għal maniġers ta’ korsijiet, biex jitjiebu aktar il-kontrolli fuq il-korsijiet kif ukoll il-kwalità tal-fajls tal-ħlasijiet,

                              —

                              l-implimentazzjoni fl-2011 ta’ verifiki ex post tal-korsijiet tal-Kulleġġ,

                              —

                              verifika ta’ erba’ attivitajiet fl-Isvezja fl-2010, u sitt attivitajiet fir-Renju Unit (waħda li saret fl-2010 u ħamsa li saru fl-2011),

                        jistieden lill-IAS jagħti evalwazzjoni bir-reqqa ta’ dawn il-bidliet introdotti mill-Kulleġġ lill-awtorità ta’ kwittanza;

                  19.

                  Jirrikonoxxi d-Deċiżjoni tal-Kummissjoni C(2011)4680 li tagħti approvazzjoni għat-talba tal-Kulleġġ biex jimmodifika r-Regolament Finanzjarju tiegħu billi jintroduċi Artikolu (Artikolu 74c) li jinkludi deroga mir-Regolament (KE, Euratom) Nru 2343/2002 rigward l-esklużjoni għal sejħa għall-offerti għall-għażla ta’ esperti edukattivi sabiex jintużaw esperti minn istituti nazzjonali tat-taħriġ tal-pulizija;

         Żbalji fil-kontijiet

                  20.

                  Jitlob lill-Kulleġġ jaġġorna lill-Parlament dwar il-livell ta’ implimentazzjoni tas-16-il Standard tal-Kontroll Intern (ICS) ġdid tal-Kummissjoni li ġew adottati mill-Bord ta’ Tmexxija (GB) tal-Kulleġġ u ħadu post l-ICS preċedenti;

         Approprjazzjonijiet użati għall-finanzjament ta’ infiq privat

                  21.

                  Jirrikonoxxi li sar kontrol ex post estern fuq l-approprjazzjonijiet użati għall-finanzjament ta’ infiq privat fl-2007 u fl-2008, u li l-eżaminaturi esterni jqisu li l-ebda fondi oħra ma huma rikuperabbli fir-rigward ta’ din il-kwistjoni; jinnota mill-Kulleġġ li l-Ordni ta’ Rkupru li permezz tiegħu id-Direttur preċedenti intalab jirritorna s-somma ta’ GBP 2 014,94 (EUR 2 196,72) ġie inkassat f’Diċembru 2011; jitlob lill-Kulleġġ ikompli l-proċess ta’ rkupru sakemm il-fondi kollha jkun rkuprati għalkollox;

         Il-MAP tal-Kulleġġ għas-snin 2010-2014

                  22.

                  Jirrikonoxxi li l-IAS ivvaluta l-implimentazzjoni tal-Pjan Multiannwali (MAP) 2010-2014 tal-Kulleġġ, kif talbet l-awtorità ta’ kwittanza; jinnota li sa tmiem Settembru 2010, 19 mill-44 kompitu importanti kienu twettqu, 18-il kompitu importanti kienu qed jitwettqu b’ritmu tajjeb fir-rigward tal-kalendarju ppjanata, u 7 oħra għad iridu jibdew jiġu implimentati;

                  23.

                  Jinnota wkoll l-istqarrija tal-IAS li d-deskrizzjoni ta’ xi punti fil-MAP mhumiex ċari, u li r-rappurtar tal-progress mhux dejjem ikun preċiż biżżejjed li jippermetti komprensjoni ċara tat-tifsira tal-kompiti importanti speċifiċi f’termini ta’ azzjonijiet konkreti; jirrikonoxxi barra minn hekk li l-IAS identifikat duplikazzjoni f’uħud mill-kompiti importanti, u dan jagħmel diffiċli l-valutazzjoni tal-istatus ġenerali tal-azzjonijiet relatati; jirrikonoxxi d-dikjarazzjoni tal-Kulleġġ li l-MAP ġie aġġornat skont ir-rakkomandazzjonijiet tal-IAS, filwaqt li l-elementi ta’ titjib ġew inkorporati fit-tielet rapport ta’ progress li ġie approvat mill-Bord ta’ Tmexxija fit-8 ta’ Diċembru 2010; jistieden lill-IAS jikkonferma li r-rapport ta’ progress aġġornat tal-MAP tal-Kulleġġ jirrifletti b’mod adegwat ir-rakkomandazzjonijiet tiegħu;

         Verifika interna

                  24.

                  Jirrikonoxxi mill-IAS li r-rakkomandazzjoni importantissma dwar il-kompletezza tar-reġistrazzjoni interna tal-infiq tal-missjonijiet ġiet rapportata mill-Kulleġġ li ġiet implimentata, u bħalissa qed tiġi rieżaminata mill-IAS; jitlob lill-Kulleġġ jinforma lill-awtorità ta’ kwittanza dwar ir-riżultati tar-rieżami;

                  25.

                  Jinnota li l-IAS wettaq awtovalutazzjoni tar-riskji tal-IT bil-għan li jidentifika u jevalwa r-riskji ewenin tal-IT fil-Kulleġġ; jinnota li l-IAS identifika r-riskji ewlenin rigward: l-istrateġija tal-IT, is-sistema e-net, il-ġestjoni tad-data u d-dipendenza fuq individwi; għaldaqstant jitlob lill-Kulleġġ jieħu azzjoni xierqa għall-indirizzar u l-prevenzjoni ta’ dawn ir-riskji;

                  26.

                  Jinnota li l-funzjoni tal-awditjar intern (IAC), entità konsultattiva tal-Bord ta’ Tmexxija, ma sabet ebda żball materjali fil-kontijiet tal-Kulleġġ għall-2010 fl-awditjar tagħha;

         Governanza u nuqqasijiet strutturali

                  27.

                  Jenfasizza li l-ispejjeż tal-governanza tal-Kulleġġ huma kbar meta mqabbla mal-attivitajiet tagħha; jilqa’, għaldaqstant, l-isforzi tal-Kulleġġ li jnaqqas l-ispejjeż tal-governanza diskussi waqt il-25 laqgħa tal-Bord ta’ Tmexxija f’Ġunju 2011, li fih sar qbil li l-kumitati kollha tal-Bord ta’ Tmexxija għandhom jiġu aboliti fl-2012 u li l-gruppi ta’ ħidma kollha tal-Bord ta’ Tmexxija għandhom jiġu analizzati b’mod kritiku;

                  28.

                  Jinnota wkoll mill-Kulleġġ li qed jiġu implimentati l-miżuri li ġejjin fil-qasam tal-governanza:

                              —

                              mill-2012, il-Bord ta’ Tmexxija għandu jiltaqa’ darbtejn f’sena biss, filwaqt li deċiżjonijiet urġenti li jinqalgħu bejn laqgħa u oħra għandhom jittieħdu permezz ta’ proċedura bil-miktub u diskussi waqt laqgħat bl-Internet,

                              —

                              il-Bord ta’ Tmexxija se jiffoka biss fuq il-kompiti assenjati lilu mid-Deċiżjoni Fundatriċi tal-Kulleġġ, filwaqt li l-kompiti l-oħra li fil-passat ħolqu piż żejjed fuq il-Bord ta’ Tmexxija issa għandhom jingħataw lid-Direttur,

                              —

                              kull Stat Membru huwa mħeġġeġ jibgħat massimu ta’ żewġ delegati għal kull laqgħa tal-Bord ta’ Tmexxija,

                              —

                              il-Kulleġġ għandu jieħu ħsieb l-arranġamenti tal-ivvjaġġar għall-parteċipanti eleġibbli għal rimborż, biex ikun żgurat li jintużaw l-aktar mezzi ekonomiċi biex jinqatal-proċess ta’ rimborż wara l-laqgħa;

                  29.

                  Jistenna b’interess it-tressiq, min-naħa tal-Kummissjoni, tal-proposta għal modifika tal-bażi legali tal-Kulleġġ, kif ukoll l-eżitu tan-negozjati bejn il-Parlament u l-Kunsill;

                  30.

                  Jinnota barra minn hekk li r-rapport finali tal-evalwazzjoni esterna ta’ ħames snin tal-Kulleġġ ikkonkluda li hemm każ għar-rilokazzjoni tal-Kulleġġ;

                  31.

                  Jilqa’ d-Deċiżjoni 24/2011/GB tal-Bord ta’ Tmexxija tal-Kulleġġ tal-15 ta’ Ġunju 2011 li xxolji l-kumitati eżistenti mill-1 ta’ Jannar 2012, biex b’hekk naqqset id-duplikazzjoni fost strutturi differenti; jistieden lill-Bord ta’ Tmexxija jieħu deċiżjonijiet drastiċi dwar il-gruppi ta’ ħidma eżistenti; ifakkar li l-Artikolu 10(10) tad-Deċiżjoni 2005/681/ĠAI jistipula li l-Bord ta’ Tmexxija jista’ jiddeċiedi, “f’każijiet fejn huwa strettament meħtieġ”, li jistabbilixxi gruppi ta’ ħidma biex jagħmlu rakkomandazzjonijiet u li jiżviluppa u jipproponi kwalunkwe kompitu konsultattiv ieħor meqjus neċessarju mill-Bord ta’ Tmexxija;

                  32.

                  Jieħu nota tat-tweġiba mill-Kulleġġ li r-Regoli ta’ Proċedura tiegħu ġew emendati biex jillimitaw in-numru ta’ laqgħat regolari tal-Bord ta’ Tmexxija għal waħda kull presidenza u li jirrestrinġu d-daqs tad-delegazzjonijiet nazzjonali, peress li kull Stat Membru huwa mħeġġeġ jibgħat massimu ta’ żewġ delegati għal kull laqgħa;

                  33.

                  Jinnota li l-kwittanza fir-rigward tal-implimentazzjoni tal-baġit tal-Kulleġġ għandha tkompli tkun ibbażata fuq il-prestazzjoni tiegħu matul is-sena;

                  34.

                  Jiġbed l-attenzjoni għar-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

                  35.

                  Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tal-10 ta’ Mejju 2012 (8) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 134.

         (2)  ĠU L 248, 16.9.2002, p. 1.

         (3)  ĠU L 256, 1.10.2005, p. 63.

         (4)  ĠU L 357, 31.12.2002, p. 72.

         (5)  ĠU L 250, 27.9.2011, p. 260.

         (6)  ĠU L 313, 26.11.2011, p. 17.

         (7)  ĠU L 64, 12.3.2010, p. 1047.

         (8)  Testi adottati, P7_TA(2012)0164 (Ara l-paġna 388 ta’ dan il-Ġurnal Ufficiali).

      ANNESS

         RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

                  Kulleġġ Ewropew tal-Pulizija

                  2006

                  2007

                  2008

                  2009

                  Prestazzjoni

                  mhux applikabbli

                  mhux applikabbli

                  mhux applikabbli

                              —

                              Jinsab imħasseb li l-Qorti tal-Awdituri identifikat nuqqasijiet kbar fir-regoli amministrattivi u finanzjarji li jirregolaw l-infiq fuq l-organizzazzjoni ta’ korsijiet u seminars, prinċipalment minħabba li r-Regolament Finanzjarju rivedut tal-Kulleġġ qatt ma daħal fis-seħħ

                              —

                              Jirrakkomanda li l-Kulleġġ jipprovdi aċċess dirett għall-baġit dettaljat tiegħu

                  Ġestjoni baġitarja u finanzjarja

                              —

                              L-appropjazzjonijiet baġitarji ma ntużawx skont il-prinċipju ta’ ġestjoni finanzjarja soda

                              —

                              Is-sistema tal-akkwist ma kinitx konformi mad-dispożizzjonijiet tal-Regolament Finanzjarju

                              —

                              Il-Kulleġġ ma stabbilixxiex is-sistemi u l-proċeduri meħtieġa biex ikun jista’ jħejji rapport finanzjarju konformi mar-rekwiżiti tar-Regolament Finanzjarju Strutturali applikabbli li jgħodd għall-Aġenziji

                              —

                              Ir-Regolament Finanzjarju tal-Kulleġġ jipprevedi l-ħtieġa għal regoli dettaljati għall-implimentazzjoni tar-regolament

                              —

                              L-Aġenzija mhix konformi mal-prinċipju tal-unità u l-eżattezza tal-baġit (Il-baġit ma jinkludix kontribuzzjoni ta’ EUR 1 500 000  li l-Kulleġġ irċieva mingħand il-Kummissjoni fl-2007 biex jimplimenta programm MEDA

                              —

                              L-Aġenzija ma tikkonformax mal-prinċipju tat-trasparenza

                              —

                              Il-livell għoli ta’ riporti (EUR 1 700 000 ) u kanċellazzjonijiet ta’ approprjazzjonijiet jirriflettu diffikultajiet fil-ġestjoni tal-baġit

                              —

                              Il-kontijiet proviżorji u r-rapport dwar il-ġestjoni baġitarja u finanzjarja ma sarux

                              —

                              Ir-Regolament Finanzjarju tal-Kulleġġ jipprevedi l-ħtieġa għal regoli dettaljati għall-implimentazzjoni tar-regolament

                              —

                              Is-sistema tal-akkwist ma kinitx konformi mad-dispożizzjonijiet tal-Regolament Finanzjarju

                              —

                              Ġew identifikati każijiet fejn l-approprjazzjonijiet intużaw għall-finanzjament tal-ispejjeż privati ta’ wħud mill-persunal tal-Kulleġġ

                              —

                              L-Aġenzija ma kkonformatx mal-prinċipju tal-annwalità (jiġifieri aktar minn EUR 2 700 000  tal-approprjazzjonijiet għall-ħlasijiet tal-2008 kellhom jiġu riportati)

                              —

                              Ċertu nuqqasijiet fil-programmi u s-sorveljanza tal-implimentazzjoni tal-baġit

                              —

                              Aktar minn EUR 3 800 000  miljun tal-approprjazzjonijiet tal-2009 (43 % tal-baġit totali) ġie riportat għall-2010.

                              —

                              46 % tal-approprjazzjonijiet riportati mill-2008 kellhom jiġu kanċellati, u dan jindika nuqqasijiet serji u rikorrenti fil-programmazzjoni u l-monitoraġġ tal-implimentazzjoni tal-baġit, u ma jaqbilx mal-prinċipju tal-annwalità

                              —

                              Għall-2008, 31 % tal-baġit kellu jiġi riportat.

                              —

                              Dewmien u żbalji sinifikanti fit-tħejjija tal-kontijiet proviżorji tal-2009

                  Il-proċedura tal-akkwist

                  mhux applikabbli

                  mhux applikabbli

                  mhux applikabbli

                  Tħassib dwar in-nuqqas ta’ konformità persistenti mar-Regolament Finanzjarju fir-rigward tar-regoli tal-Akkwist Pubbliku. Ammont sinifikanti tal-baġit totali tal-kulleġġ fih irregolaritajiet.

                  Riżorsi umani

                  mhux applikabbli

                  mhux applikabbli

                  mhux applikabbli

                              —

                              Diversi nuqqasijiet rigward l-għażla tal-persunal.

                              —

                              Iqis bħala inaċċettabbli:

                                          —

                                          il-livelli minimi li l-kandidati kellhom jilħqu ġeneralment ġew iffissati wara l-evalwazzjoni u l-klassifikazzjoni tal-kandidati;

                                          —

                                          il-mistoqsijiet għall-intervisti sikwit tħejjew wara l-eżami tal-applikazzjonijiet;

                                          —

                                          id-dokumentazzjoni tal-proċeduri kienet inadegwata

                                          —

                                          jinsab imħasseb dwar prattiki li mhumiex permessi taħt ir-Regolamenti tal-Persunal tal-Uffiċjali tal-UE, jew huma illegali

                  Il-Verifika Interna

                  mhux applikabbli

                              —

                              Nuqqas ta’ standards ta’ kontroll intern u monitoraġġ baġitarju mhux effettiv

                              —

                              Ġew identifikati każijiet fejn l-approprjazzjonijiet intużaw għall-finanzjament tal-ispejjeż privati ta’ wħud mill-persunal tal-Kulleġġ

                              —

                              L-awditjar ta’ kampjun ta’ impenji wera li, fi tliet każi, ma kien hemm l-ebda sekwenza tal-awditjar għar-rittraċċar tal-eżekuzzjoni finanzjarja

                              —

                              Għadu ma sar ebda kontroll estern ta’ dawn il-każi

                  Jinnota li l-kwittanza fir-rigward tal-implimentazzjoni tal-baġit tal-Kulleġġ għandha tkun ibbażata aktar fuq il-prestazzjoni tiegħu matul is-sena.


title: Deċiżjoni tal-Kunsill 2013/178/PESK tal- 25 ta' Frar 2013 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika ta' Mali dwar l-istatus fir-Repubblika tal-Mali tal-missjoni miltari tal-Unjoni Ewropea sabiex tikkontribwixxi għat-taħriġ tal-Forzi Armati tal-Mali (EUTM Mali)#Ftehim bejn l-Unjoni Ewropea u r-Repubblika ta' Mali dwar l-istatus fir-Repubblika ta' Mali tal-missjoni miltari tal-Unjoni Ewropea sabiex tikkontribwixxi għat-taħriġ tal-Forzi Armati ta' Mali (EUTM Mali)

text:
               16.4.2013

               MT

               Il-Ġurnal Uffiċjali tal-Unjoni Ewropea

               L 106/1

         DEĊIŻJONI TAL-KUNSILL 2013/178/PESK
   tal-25 ta' Frar 2013
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika ta' Mali dwar l-istatus fir-Repubblika tal-Mali tal-missjoni miltari tal-Unjoni Ewropea sabiex tikkontribwixxi għat-taħriġ tal-Forzi Armati tal-Mali (EUTM Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Permezz ta’ ittra ddatata l-24 ta' Diċembru 2012, il-President tar-Repubblika ta' Mali indirizza ittra ta' stedina lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) li biha laqa' l-iskjerament ta' missjoni militari ta' taħriġ tal-UE f'Mali.

               (2)

               Fis-17 ta' Jannar 2013, il-Kunsill adotta d-Deċiżjoni 2013/34/PESK (1) dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali);

               (3)

               L-Artikolu 9 tad-Deċiżjoni 2013/34/PESK jipprovdi li l-istatus ta' unitajiet u persunal immexxija mill-UE ta' EUTM Mali, inklużi l-privileġġi, l-immunitajiet u l-garanziji ulterjuri meħtieġa għat-twettiq u l-funzjonament bla xkiel tal-missjoni tagħhom, għandu jkun is-suġġett ta' ftehim konkluż skont l-Artikolu 37 tat-Trattat dwar l-Unjoni Ewropea (TUE) u f'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea (TFUE).

               (4)

               B'segwitu għall-adozzjoni ta' Deċiżjoni mill-Kunsill fis-17 ta' Jannar 2013 li tawtorizza l-ftuħ tan-negozjati, ir-RGħ f'konformità mal-Artikolu 37 TUE nnegozja Ftehim bejn l-Unjoni Ewropea u r-Repubblika ta' Mali dwar l-istatus fir-Repubblika tal-Mali tal-missjoni militari tal-Unjoni Ewropea sabiex tikkontribwixxi għat-taħriġ tal-Forzi Armati tal-Mali (EUTM Mali) (“il-Ftehim”).

               (5)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka annessa għat-TUE u għat-TFUE, id-Danimarka ma tipparteċipax fl-elaborazzjoni u fl-implimentazzjoni tad-deċiżjonijiet u l-azzjonijiet tal-Unjoni li għandhom implikazzjonijiet ta' difiża. Id-Danimarka ma tipparteċipax fl-implimentazzjoni ta' din id-Deċiżjoni u għalhekk ma tipparteċipax fil-finanzjament ta' din il-missjoni.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika ta' Mali dwar l-istatus fir-Repubblika tal-Mali tal-missjoni militari tal-Unjoni Ewropea sabiex tikkontribwixxi għat-taħriġ tal-Forzi Armati tal-Mali (EUTM Mali) huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina l-persuna jew persuni mogħtija s-setgħa li jiffirmaw il-Ftehim sabiex jorbot l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-25 ta’ Frar 2013.

            Għall-Kunsill

            Il-President

         S. COVENEY

      (1)  ĠU L 14, 18.1.2013, p. 19.

      TRADUZZJONI
      FTEHIM
      bejn l-Unjoni Ewropea u r-Repubblika ta' Mali dwar l-istatus fir-Repubblika ta' Mali tal-missjoni miltari tal-Unjoni Ewropea sabiex tikkontribwixxi għat-taħriġ tal-Forzi Armati ta' Mali (EUTM Mali)
      L-UNJONI EWROPEA, minn hawn ’il quddiem imsejħa “l-UE”,
      minn naħa, u
      IR-REPUBBLIKA TA' MALI, minn hawn ’il quddiem imsejħa “Stat ospitanti”,
      min-naħa l-oħra,
      minn hawn ’il quddiem imsejħin “partijiet”,
      WARA LI KKUNSIDRAW:

                  —

                  l-ittra mingħand il-President tar-Repubblika ta' Mali tal-24 ta' Diċembru 2012 li tistieden lill-Unjoni Ewropea tibgħat missjoni ta' taħriġ militari fit-territorju tagħha;

                  —

                  id-Deċiżjoni tal-Kunsill 2013/34/PESK tas-17 ta' Jannar 2013 dwar il-missjoni militari tal-Unjoni Ewropea EUTM Mali (1);

                  —

                  il-fatt li dan il-Ftehim mhux ser jaffettwa d-drittijiet u l-obbligi tal-Partijiet skont ftehimiet internazzjonali u strumenti oħrajn li jistabbilixxu qrati u tribunali internazzjonali, inkluż l-Istatut tal-Qorti Kriminali Internazzjonali,

            QABLU DWAR DAN LI ĠEJ:
      Artikolu 1
      Kamp ta' applikazzjoni u definizzjonijiet
      1.   Dan il-Ftehim għandu japplika biss fit-territorju tal-Istat ospitanti.
      2.   Dan il-Ftehim għandu japplika għall-missjoni militari tal-UE sabiex tikkontribwixxi għat-taħtiġ tal-Forzi Armati tal-Mali (EUTM Mali) u għall-persunal tagħha.
      3.   Għall-finijiet ta' dan il-Ftehim:

                  a)

                  “EUTM Mali” tfisser il-kwartieri ġenerali militari u l-kontinġenti nazzjonali, il-faċilitajiet tagħhom, ir-riżorsi tagħhom u l-mezzi ta' trasport tagħhom; li jikkontribwixxu għall-missjoni;

                  b)

                  “missjoni” tfisser it-tħejjija, l-istabbiliment, l-eżekuzzjoni u l-appoġġ ta' EUTM Mali;

                  c)

                  “kmandant tal-missjoni” tfisser il-Kmandant ta' EUTM Mali fis-sit tal-missjoni;

                  d)

                  “Unjoni Ewropea (UE)” tfisser il-korpi permanenti tal-UE kif ukoll il-persunal tagħhom;

                  e)

                  “kwartieri ġenerali militari tal-UE” tfisser il-kwartieri ġenerali militari u l-elementi tagħhom, irrispettivament minn fejn jinsabu, taħt l-awtorità tal-Kmandanti militari tal-UE li jeżerċitaw il-kmand jew il-kontroll militari ta' EUTM Mali;

                  f)

                  “kontinġenti nazzjonali” tfisser l-unitajiet u l-elementi li jappartjenu lill-Istati Membri tal-UE u lill-Istati l-oħrajn li jipparteċipaw f'EUTM Mali;

                  g)

                  “persunal ta' EUTM Mali” tfisser il-persunal ċivili u militari assenjat lil EUTM Mali kif ukoll il-persunal skjerat għat-tħejjija tal-missjoni u l-persunal fuq missjoni, għal Stat kontributur jew istituzzjoni jew korp tal-UE fil-qafas tal-missjoni, li jinsabu, ħlief kif ipprovdut mod ieħor f'dan il-Ftehim, fit-territorju tal-Istat ospitanti, bl-eċċezzjoni tal-persunal impjegat lokalment u l-persunal impjegat minn kuntratturi kummerċjali internazzjonali;

                  h)

                  “persunal impjegat lokalment” tfisser il-membri tal-persunal li jkunu ċittadini tal-Istat ospitanti jew ikunu residenti permanenti fih;

                  i)

                  “faċilitajiet ta' EUTM Mali” tfisser il-bini, l-akkomodazzjoni u ż-żoni tal-art kollha meħtieġa għall-missjoni u għall-persunal ta' EUTM Mali;

                  j)

                  “Stat kontributur” tfisser Stat li jipprovdi kontinġent nazzjonali għad-dispożizzjoni ta' EUTM Mali;

                  k)

                  “korrispondenza uffiċjali” tfisser kull korrispondenza relatata ma' EUTM Mali u għall-funzjonijiet tagħha;

                  l)

                  “riżorsi ta' EUTM Mali” tfisser it-tagħmir u l-prodotti għall-konsum meħtieġa għall-missjoni;

                  m)

                  “mezzi ta' trasport ta' EUTM Mali” tfisser il-vetturi kollha u mezzi oħrajn ta' trasport fil-pussess ta', mikrija minn u mogħtija b'lokazzjoni lil EUTM Mali u meħtieġa għall-missjoni.

            Artikolu 2
      Dispożizzjonijiet ġenerali
      1.   EUTM Mali u l-persunal tagħha għandhom jirrispettaw il-liġijiet u r-regolamenti tal-Istat ospitanti u m'għandhom iwettqu l-ebda azzjoni jew attività inkompatibbli mal-objettivi tal-missjoni.
      2.   EUTM Mali għandha tinforma regolarment lill-gvern tal-Istat ospitanti bl-għadd ta' membri tal-persunal tagħha stazzjonat fit-territorju tal-Istat ospitanti.
      Artikolu 3
      Identifikazzjoni
      1.   Il-membri tal-persunal ta' EUTM Mali fit-territorju tal-Istat ospitanti għandhom dejjem iġorru magħhom il-passaport jew il-karta tal-identità militari tagħhom.
      2.   Il-vetturi u l-mezzi l-oħrajn tat-trasport ta' EUTM Mali għandhom ikollhom fuqhom marki ta' identifikazzjoni u/jew pjanċi tar-reġistrazzjoni distintivi ta' EUTM Mali, li dwarhom għandhom ikunu notifikati l-awtoritajiet tal-Istat ospitanti.
      3.   EUTM Mali għandha jkollha d-dritt li turi l-bandiera tal-Unjoni Ewropea u marki distintivi, bħal insinji militari, titli u simboli uffiċjali, fuq il-faċilitajiet u l-mezzi tat-trasport tagħha. L-uniformijiet tal-persunal ta' EUTM Mali għandu jkollhom emblema distintiva ta' EUTM Mali. Il-bnadar jew l-insinji nazzjonali tal-kontinġenti nazzjonali tal-missjoni jistgħu jintwerew fuq il-faċilitajiet u l-mezzi tat-trasport u l-uniformijiet ta' EUTM Mali, kif jiddeċiedi l-kmandant tal-missjoni.
      Artikolu 4
      Qsim tal-fruntieri u moviment fit-territorju tal-Istat ospitanti
      1.   Il-persunal ta' EUTM Mali jista' jidħol fit-territorju tal-Istat ospitanti biss permezz tal-preżentazzjoni ta' passaport li miegħu tkun mehmuża ordni ta' moviment individwali jew kollettiva maħruġa minn EUTM Mali. Meta jidħol fit-territorju tal-Istat ospitanti, li jkun ser jitlaq minnu jew li jkun fih, huwa għandu jkun eżentat mid-dispożizzjonijiet dwar il-viża u mill-ispezzjonijiet imwettqa fil-qafas tal-formalitajiet ta' immigrazzjoni u ta' kontroll doganali.
      2.   Il-persunal ta' EUTM Mali huwa eżentat mid-dispożizzjonijiet tal-Istat ospitanti dwar ir-reġistrazzjoni u l-kontroll tal-barranin, iżda m'għandu jikseb l-ebda dritt għal soġġorn jew domiċilju permanenti fit-territorju tal-Istat ospitanti.
      3.   Ir-riżorsi u l-mezzi ta' trasport ta' EUTM Mali li jidħlu jew li joħorġu mit-territorju tal-Istat ospitanti minħabba l-missjoni huma eżentati milli jippreżentaw kwalunkwe dokument doganali kif ukoll minn kwalunkwe spezzjoni.
      4.   Il-persunal ta' EUTM Mali jista' jsuq vetturi bil-mutur bil-kondizzjoni li jkollu liċenzja tas-sewqan nazzjonali, internazzjonali jew militari valida, maħruġa minn wieħed mill-Istati Mittenti.
      5.   Għall-fini tal-missjoni, l-Istat ospitanti għandu jagħti lil EUTM Mali u lill-persunal tagħha l-libertà tal-moviment u taċ-ċirkolazzjoni fit-territorju tiegħu, inkluż fl-ispazju tal-ajru tiegħu.
      6.   L-Istat ospitanti għandu jawtorizza d-dħul tar-riżorsi u tal-mezzi ta' trasport ta' EUTM Mali u jagħtihom eżenzjoni mid-dazji doganali, l-imposti, il-pedaġġi, it-taxxi u l-ħlasijiet simili kollha, ħlief għall-ħlasijiet għal ħżin, trasport u servizzi mogħtija oħrajn.
      7.   Għall-fini tal-missjoni, EUTM Mali tista' tuża t-toroq pubbliċi, il-pontijiet, it-tragetti u l-ajruporti mingħajr ma tħallas dazji, imposti, pedaġġi, taxxi u ħlasijiet simili. EUTM Mali m'għandhiex tkun eżentata minn ħlasijiet għas-servizzi li tingħata fuq talba tagħha, bil-kondizzjonijiet li japplikaw għal dawk mogħtija lill-forzi armati tal-Istat ospitanti.
      Artikolu 5
      Privileġġi u immunitajiet ta' EUTM Mali mogħtija mill-Istat ospitanti
      1.   Il-faċilitajiet ta' EUTM Mali għandhom ikunu invjolabbli. L-aġenti tal-Istat ospitanti m'għandhomx jidħlu fihom mingħajr il-kunsens tal-kmandant tal-missjoni.
      2.   EUTM Mali, tkun fejn tkun u jkun min ikun id-detentur jew dak responsabbli għar-riżorsi, il-mezzi ta' trasport u l-faċilitajiet tagħha, għandha immunità minn proċeduri legali.
      3.   Il-persunal, ir-riżorsi, il-faċilitajiet u l-mezzi ta' trasport ta' EUTM Mali għandu jkollhom immunità minn kull perkwiżizzjoni, rekwiżizzjoni, konfiska jew miżura ta' implimentazzjoni.
      4.   L-arkivji u d-dokumenti ta' EUTM Mali għandhom ikunu dejjem invjolabbli, ikunu fejn ikunu.
      5.   Il-korrispondenza uffiċjali ta' EUTM Mali għandha tkun invjolabbli.
      6.   EUTM Mali hija eżentata minn kull imposta, taxxa u tariffa oħra simili nazzjonali, reġjonali jew komunali fir-rigward tar-riżorsi u l-mezzi ta' trasport ta' EUTM Mali mixtrija jew importati, tal-faċilitajiet ta' EUTM Mali u tas-servizzi mogħtija għall-ħtiġijiet ta' EUTM Mali. L-applikazzjoni ta' din l-eżenzjoni ma tista' tkun soġġetta għall-ebda awtorizzazzjoni jew notifika minn qabel magħmula minn EUTM Mali lill-awtoritajiet kompetenti tal-Istat ospitanti. Madankollu, EUTM Mali mhux eżentata minn imposti jew ħlasijiet oħra li jirrappreżentaw ħlas għal servizzi mogħtija.
      Artikolu 6
      Privileġġi u immunitajiet mogħtija lill-persunal ta' EUTM Mali mill-Istat ospitanti
      1.   Il-persunal ta' EUTM Mali ma jista' jkun soġġett għall-ebda forma ta' arrest jew detenzjoni.
      2.   Id-dokumenti, il-korrispondenza u l-proprjetà tal-persunal ta' EUTM Mali għandu jkollhom l-invjolabbiltà, ħlief fil-każ ta' miżuri ta' eżekuzzjoni awtorizzati skont il-paragrafu 6.
      3.   Il-persunal ta' EUTM Mali għandu jkollu l-immunità mill-ġurisdizzjoni kriminali tal-Istat ospitanti fiċ-ċirkostanzi kollha.
      L-immunità mill-ġurisdizzjoni kriminali tal-persunal ta' EUTM Mali tista' tiġi rrifjutata mill-Istat kontributur jew il-korp ikkonċernat tal-UE, skont il-każ. Dan ir-rifjut għandu dejjem isir bil-miktub.
      4.   Il-persunal ta' EUTM Mali għandu jkollu immunità mill-ġurisdizzjoni ċivili u amministrattiva tal-Istat ospitanti fir-rigward tal-kliem li jgħid jew jikteb u l-atti kollha li jwettaq fil-qadi tal-funzjonijiet uffiċjali tiegħu.
      Jekk titressaq xi proċedura ċivili kontra l-persunal ta' EUTM Mali quddiem kwalunkwe qorti tal-Istat ospitanti, il-kmandant tal-missjoni u l-awtorità kompetenti tal-Istat kontributur jew il-korpi kkonċernati tal-UE għandhom jiġu notifikati minnufih. Qabel il-bidu tal-proċedura quddiem il-qorti kompetenti, il-kmandant tal-missjoni u l-awtorità kompetenti tal-Istat kontributur jew l-istituzzjoni kkonċernata tal-UE għandhom jiċċertifikaw li l-att inkwistjoni twettaqx mill-persunal ta' EUTM Mali fil-qadi tal-funzjonijiet uffiċjali tiegħu.
      Jekk l-att inkwistjoni ikun twettaq fil-qadi ta' funzjonijiet uffiċjali, il-proċedura m'għandhiex tinbeda u għandhom japplikaw id-dispożizzjonijiet tal-Artikolu 15. Jekk l-att ma jkunx twettaq fl-eżerċizzju ta' funzjonijiet uffiċjali, il-proċedura tista' titkompla. Iċ-ċertifikazzjoni maħruġa mill-kmandant tal-missjoni u l-awtorità kompetenti tal-Istat kontributur jew il-korp ikkonċernat tal-UE torbot lill-ġurisdizzjoni tal-Istat ospitanti, li ma jistax jikkontestaha.
      Madanakollu, l-awtoritajiet kompetenti tal-Istat ospitanti jistgħu jikkontestaw il-validità ta' din iċ-ċertifikazzjoni fi żmien xahrejn mid-data tal-produzzjoni tagħha. F'dan il-każ, kull parti għandha tirregola din il-kwistjoni esklużivament permezz ta' mezzi diplomatiċi.
      Jekk il-persunal ta' EUTM Mali jibda proċedura ċivili, huwa ma jkunx jista' jinvoka aktar l-immunità minn proċeduri legali fir-rigward ta' kull kontrotalba relatata direttament mat-talba prinċipali.
      5.   Il-persunal ta' EUTM Mali mhux obbligat li jagħti xhieda.
      6.   Ma tista' tittieħed l-ebda miżura ta' twettiq fir-rigward tal-persunal ta' EUTM Mali, ħlief jekk tinfetaħ kontrih proċedura ċivili mhux relatat mal-funzjonijiet uffiċjali tiegħu. Il-proprjetà tal-persunal ta' EUTM Mali, li tkun iċċertifikata mill-kmandant tal-missjoni bħala meħtieġa għat-twettiq tal-funzjonijiet uffiċjali tal-persunal imsemmi, għandha tkun ħielsa mis-sekwestru għall-eżekuzzjoni ta' sentenza, deċiżjoni jew ordni. Fil-qafas tal-proċeduri ċivili, il-persunal ta' EUTM Mali m'għandu jkun soġġett għal ebda restrizzjoni fuq il-libertà personali tiegħu jew għal xi miżuri oħra ta' kostrinġiment.
      7.   L-immunità tal-persunal ta' EUTM Mali mill-ġurisdizzjoni fl-Istat ospitanti ma teżentahx mill-ġurisdizzjoni tal-Istat kontributur.
      8.   Il-persunal ta' EUTM Mali għandu jkun eżentat minn kull forma ta' tassazzjoni fl-Istat ospitanti f'dak li hu s-salarju u l-emolumenti mħallsa lilu minn EUTM Mali jew mill-Istati Mittenti, kif ukoll rigward kwalunkwe dħul li jirċievi minn barra l-Istat ospitanti.
      9.   L-Istat ospitanti għandu, b'mod konformi ma' tali liġijiet u regolameni li jista' jadotta, jawtorizza d-dħul ta' oġġetti għal użu personali ta' persunal ta' EUTM Mali u jagħti eżenzjoni fuq tali oġġetti minn kull dazju doganali, taxxa u ħlas relatat ħlief għall-ħlasijiet għal ħażna, trasport u servizzi simili.
      Il-bagalji personali tal-persunal ta' EUTM Mali għandhom ikunu eżentati mill-ispezzjoni, dment li ma jkunx hemm raġunijiet serji biex wieħed jaħseb li jkun fihom oġġetti li ma jkunux għall-użu personali tal-persunal tagħha, jew oġġetti li l-importazzjoni jew l-esportazzjoni tagħhom tkun ipprojbita mil-liġi jew ikkontrollata bir-regolamenti ta' kwarantina tal-Istat ospitanti. Tali spezzjoni għandha ssir biss fil-preżenza tal-persunal ta' EUTM Mali ikkonċernat jew ta' rappreżentant awtorizzat ta' EUTM Mali.
      Artikolu 7
      Persunal impjegat lokalment
      Il-persunal impjegat lokalment għandu jkollu privileġġi u immunitajiet biss sa fejn ammess mill-Istat ospitanti. Madankollu, l-Istat ospitanti għandu jeżerċita l-ġurisdizzjoni tiegħu fuq dak il-persunal b'tali mod li ma jfixkilx eċċessivament l-operat tal-missjoni.
      Artikolu 8
      Ġurisdizzjoni kriminali
      L-awtoritajiet kompetenti ta' Stat ta' Oriġini għandhom id-dritt li fit-territorju tal-Istat ospitanti jeżerċitaw is-setgħat dixxiplinarji kollha mogħtija lilhom bil-liġi tal-Istat ta' Oriġini fir-rigward ta' kull membru tal-persunal ta' EUTM Mali soġġett għal-liġi relevanti tal-Istat kontributur.
      Artikolu 9
      Uniformi u armi
      1.   L-ilbies tal-uniformi għandu jkun soġġett għar-regoli adottati mill-kmandant tal-missjoni.
      2.   Il-persunal militari ta' EUTM Mali jista' jġorr jew jittrasporta armi u l-munizzjon korrispondenti bil-kondizzjoni li dan ikun awtorizzat jagħmel dan bl-ordnijiet li jkollu.
      Artikolu 10
      Appoġġ mill-Istat ospitanti u għoti ta’ kuntratti
      1.   L-Istat ospitanti jaqbel, jekk mitlub, li jgħin lil EUTM Mali fis-sejba ta' faċilitajiet adatti.
      2.   L-Istat ospitanti għandu jipprovdi lil EUTM Mali, mingħajr ħlas, faċilitajiet li tagħhom ikun il-proprjetarju, sa fejn dawn il-faċilitajiet ikunu meħtieġa għall-missjoni.
      3.   Fil-limiti tal-mezzi u l-kapaċitajiet tiegħu, l-Istat ospitanti għandu jgħin fil-preparazzjoni, l-istabbiliment, it-twettiq u l-appoġġ għal EUTM Mali. L-assistenza u s-sostenn tal-missjoni mill-Istat ospitanti għandhom jingħataw bl-istess kondizzjonijiet tal-assistenza u s-sostenn mogħtijin lill-forzi armati tal-Istat ospitanti.
      4.   Il-liġi applikabbli għall-kuntratti konklużi minn EUTM Mali fl-Istat ospitanti għandha tkun stabbilita fil-kuntratt.
      5.   Il-kuntratt jista' jistipula li l-proċedura tar-riżoluzzjoni tat-tilwim imsemmija fl-Artikolu 15(3) u (4), għandha tkun applikabbli għat-tilwim li jirriżulta mill-applikazzjoni ta' tali kuntratti.
      6.   L-Istat ospitanti għandu jiffaċilita l-implimentazzjonui tal-kuntratti konklużi minn EUTM Mali mal-entitajiet kummerċjali għall-finijiet tal-missjoni.
      Artikolu 11
      Modifika tal-faċilitajiet
      1.   EUTM Mali għandha tkun awtorizzata li tibni, tibdel jew b'mod ieħor timmodifika l-faċilitajiet kif mitlub għall-ħtiġijiet operattivi tagħha.
      2.   L-Istat ospitanti m'għandu jitlob lil EUTM Mali għall-ebda kumpens għal dan il-bini, tibdil jew modifiki.
      Artikolu 12
      Membri deċeduti tal-persunal ta' EUTM Mali
      1.   Il-kmandant tal-missjoni għandu jkollu d-dritt li jieħu r-responsabbiltà ta' u jagħmel l-arranġamenti xierqa għar-riptrijazzjoni ta' kull membru deċedut tal-persunal ta' EUTM Mali, kif ukoll kull proprjetà personali li kienet tad-deċedut.
      2.   Ma għandha ssir awtopsja fuq ebda membru deċedut tal-persunal ta' EUTM Mali mingħajr il-qbil tal-Istat ikkonċernat u jekk mhux fil-presenza ta' rappreżentant ta' EUTM Mali u/jew tal-Istat ikkonċernat.
      3.   L-Istat ospitanti u EUTM Mali għandhom jikkooperaw kemm jista' jkun bil-ħsieb li jiġi ripatrijat malajr persunal mejjet ta' EUTM Mali.
      Artikolu 13
      Sigurtà ta' EUTM Mali u l-pulizija militari
      1.   L-Istat ospitanti għandu jieħu l-miżuri kollha adatti biex jiżgura s-sigurtà ta' EUTM Mali u tal-persunal tagħha, meta jkunu barra mill-faċilitajiet tagħha.
      2.   EUTM Mali tista' tieħu, fit-territorju tal-art tal-Istat ospitanti, il-miżuri meħtieġa, inkluż l-użu tal-forza meħtieġa u proporzjonata biex tipproteġi lill-persunal, il-faċilitajiet, ir-riżorsi u l-mezzi ta' trasport tagħha.
      3.   Din is-setgħa hija estiża għall-protezzjoni tal-persuni fiż-żoni qrib tal-persunal ta' EUTM Mali meta jkun hemm riskju ta' periklu għall-ħajja ta' dawn il-persuni jew ta' ġrieħi fiżiċi serji għalihom.
      4.   Il-kmandant tal-missjoni jista' jistabbilixxi unità ta' pulizija militari sabiex tinżamm l-ordni fil-faċilitajiet ta' EUTM Mali.
      5.   L-unità tal-pulizija militari tista' wkoll, f'konsultazzjoni u kooperazzjoni mal-pulizija militari jew il-pulizija tal-Istat ospitanti, topera barra mill-faċilitajiet ta' EUTM Mali sabiex tiżgura ż-żamma ta' ordni u dixxiplina tajbin fost il-persunal ta' EUTM Mali.
      Artikolu 14
      Komunikazzjoni
      1.   EUTM Mali tista' tinstalla u topera stazzjonijiet tar-radju kontributur jew riċeventi, kif ukoll sistemi satellitari. Hija għandha tikkoopera mal-awtoritajiet kompetenti tal-Istat ospitanti biex jiġi evitat kull konflitt fl-użu tal-frekwenzi adatti. L-Istat ospitanti għandu jagħti l-aċċess bla ħlas għall-ispettru tal-frekwenzi konformement mal-leġislazzjoni fis-seħħ tiegħu.
      2.   EUTM Mali għandha tgawdi d-dritt għal komunikazzjoni bla restrizzjonijiet bir-radju (inkluż radju satellitari, mobbli jew tal-idejn), bit-telefon, bit-telegrafu, bil-faks u b'mezzi oħrajn, kif ukoll id-dritt li tistalla t-tagħmir meħtieġ għaż-żamma ta' tali komunikazzjonijiet fi u bejn il-Faċilitajiet ta' EUTM Mali, inkluż it-tqegħid ta' cables u linji fissi għall-fini tal-missjoni.
      3.   Fil-faċilitajiet tagħha stess EUTM Mali tista' tagħmel l-arranġamenti meħtieġa sabiex titwassal il-posta indirizzata lil EUTM Mali jew lill-persunal ta' EUTM Mali jew li tkun ġejja minn EUTM Mali jew mill-persunal ta' EUTM Mali.
      Artikolu 15
      Talbiet ta' indennizz f'każ ta' mewt, korriment, dannu jew telf
      1.   EUTM Mali u l-persunal ta' EUTM Mali, l-Unjoni Ewropea u l-Istati Mittenti m'għandhomx ikunu responsabbli għal kwalunkwe dannu jew telf ta' proprjetà ċivili jew tal-gvern relatati mal-ħtiġijiet operattivi jew ikkawżati mill-attivitajiet fir-rigward ta' diżordnijiet ċivili jew tal-protezzjoni ta' EUTM Mali.
      2.   Bil-ħsieb li tintlaħaq soluzzjoni bonarja, talbiet għall-indenizz jew telf ta' proprjetà ċivili mhux koperti mill-paragrafu 1, kif ukoll talbiet dwar mewt jew korriment ta' persuni u għal dannu jew telf ta' riżorsi, faċilitajiet jew mezzi ta' trasport ta' EUTM Mali, għandhom jintbagħtu lil EUTM Mali permezz tal-awtoritajiet kompetenti tal-Istat ospitanti, sa fejn huma kkonċernati t-talbiet imressqa minn persuni fiżiċi jew ġuridiċi mill-Istat ospitanti, jew lill-awtoritajiet kompetenti tal-Istat ospitanti, safejn huma konċernati t-talbiet imressqa minn EUTM Mali.
      3.   Fejn ma tistax tinstab soluzzjoni bonarja, it-talba għandha tintbagħat lil kummissjoni ta' indenizz magħmula fuq bażi indaqs minn rappreżentanti ta' EUTM Mali u rappreżentanti tal-Istat ospitanti. Is-soluzzjoni tat-talbiet għandha tintlaħaq bi qbil komuni.
      4.   Meta ma tkunx tista' tinstab soluzzjoni fil-kummissjoni ta' indennizz, it-tilwima għandha:

                  a)

                  għal talbiet sa l-ammont ta' 40 000 EUR, tiġi riżolta b'mezzi diplomatiċi bejn l-Istat ospitanti u r-rappreżentanti tal-UE;

                  b)

                  għal talbiet akbar mill-ammont imsemmi fil-punt a), titressaq quddiem tribunal tal-arbitraġġ, li d-deċiżjonijiet tiegħu għandhom ikunu vinkolanti.

            5.   It-tribunal ta' l-arbitraġġ għandu jkun magħmul minn tliet arbitri, li wieħed minnhom ikun maħtur mill-Istat ospitanti, ieħor ikun maħtur minn EUTM Mali u t-tielet wieħed ikun maħtur b'mod konġunt mill-Istat ospitanti u EUTM Mali. Fejn waħda mill-partijiet ma taħtarx arbitru fi żmien xahrejn jew fejn ma jistax jintlaħaq qbil bejn l-Istat ospitanti u EUTM Mali dwar il-ħatra tat-tielet arbitru, l-arbitru inkwistjoni għandu jinħatar mill-President ta' Qorti tal-Ġustizzja nominata permezz ta' qbil komuni bejn il-partijiet.
      6.   Għandu jiġi konkluż arranġament amministrattiv bejn EUTM Mali u l-awtoritajiet amministrattivi tal-Istat ospitanti sabiex jiġu determinati t-termini tar-referenza tal-kummissjoni ta' indennizz u tat-tribunal tal-arbitraġġ, il-proċedura applikabbli fi ħdan dawn l-organi u l-kondizzjonijiet li bihom għandhom jiġu ppreżentati t-talbiet.
      Artikolu 16
      Kollegament u disputi
      1.   Il-kwistjonijiet kollha marbutin mal-applikazzjoni ta' dan il-Ftehim għandhom jiġu eżaminati konġuntement mir-rappreżentanti ta' EUTM Mali u l-awtoritajiet kompetenti tal-Istat ospitanti.
      2.   Jekk ma jkunx hemm soluzzjoni minn qabel, it-tilwim rigward l-interpretazzjoni jew l-applikazzjoni ta' dan il-Ftehim għandu jiġi solvut esklużivament b'mezzi diplomatiċi bejn l-Istat ospitanti u rappreżentanti tal-UE.
      Artikolu 17
      Dispożizzjonijiet oħra
      1.   Kull meta dan il-Ftehim jirreferi għall-privileġġi, l-immunitajiet u d-drittijiet ta' EUTM Mali u tal-persunal ta' EUTM Mali, il-Gvern tal-Istat ospitanti għandu jkun responsabbli għall-implimentazzjoni tagħhom u għall-konformità magħhom min-naħa tal-awtoritajiet lokali relevanti tal-Istat ospitanti.
      2.   L-ebda dispożizzjoni ta' dan il-Ftehim ma hi maħsuba jew ma għandha tinftiehem li tidderoga minn kull dritt li jista' jkollu Stat kontributur, bis-saħħa ta' ftehimiet oħrajn.
      Artikolu 18
      Arranġamenti ta’ implimentazzjoni
      Għall-finijiet tal-applikazzjoni ta' dan il-Ftehim, il-kwistjonijiet operattivi, amministrattivi u tekniċi jistgħu jkunu s-suġġett ta' arranġamenti separati li għandhom jiġu konklużi bejn il-kmandant tal-missjoni u l-awtoritajiet amministrattivi tal-Istat ospitanti.
      Artikolu 19
      Dħul fis-seħħ u tmiem
      1.   Dan il-Ftehim għandu jidħol fis-seħħ fil-jum meta jiġi ffirmat u għandu jibqa' fis-seħħ sad-data tat-tluq tal-aħħar element ta' EUTM Mali u tal-aħħar membri tal-persunal ta' EUTM Mali, kif ikun innotifikat minn EUTM Mali.
      2.   Minkejja d-dispożizzjonijiet tal-paragrafu 1, id-dispożizzjonijiet previsti fl-Artikolu 4(7), l-Artikolu 5(1), (2), (3), (6) u (7), l-Artikolu 6(1), (3), (4), (6), (8) u (9), l-Artikolu 11 u l-Artikolu 15 għandhom jitqiesu applikabbli mid-data tal-iskjerament tal-ewwel membri tal-persunal ta' EUTM Mali jekk dik id-data tkun qabel id-data tad-dħul fis-seħħ ta' dan il-Ftehim.
      3.   Dan il-Ftehim jista' jiġi emendat permezz ta' ftehim bil-miktub bejn il-Partijiet.
      4.   It-tmiem ta' dan il-Ftehim m'għandux jaffettwa d-drittijiet jew l-obbligi li jirriżultaw mill-eżekuzzjoni ta' dan il-Ftehim qabel tali tmiem.

         Magħmul f’Bamako fir-raba’ jum ta' April fis-sena elfejn u tlettax, f'żewġ verżjonijiet oriġinali bil-lingwa Franċiża.

               Għall-Unjoni Ewropea

               Għar-Repubblika ta' Mali

         (1)  ĠU L 14,18.1.2013, p. 19.


title: 2011/560/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VI — Il-Kumitat Ekonomiku u Soċjali Ewropew#Riżoluzzjoni tal-Parlament Ewropew tal- 10 ta’ Mejju 2011 li tinkludi kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VI — Il-Kumitat Ekonomiku u Soċjali Ewropew

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/97

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VI — Il-Kumitat Ekonomiku u Soċjali Ewropew
   (2011/560/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

               —

               wara li kkunsidra l-kontijiet annwali finali tal-Unjoni Ewropea għas-sena finanzjarja 2009 (SEC(2010) 963 — C7-0216/2010) (2),

               —

               wara li kkunsidra r-rapport annwali tal-Kumitat Ekonomiku u Soċjali Ewropew għall-awtorità ta’ kwittanza dwar il-verifiki interni mwettqa fis-sena 2009,

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

               —

               wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0136/2011),

               1.

               Jagħti lis-Segretarju Ġenerali tal-Kumitat Ekonomiku u Soċjali Ewropew il-kwittanza rigward l-implimentazzjoni tal-baġit tal-Kumitat Ekonomiku u Soċjali Ewropew għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hija parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 303, 9.11.2010, p. 1.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima VI — Il-Kumitat Ekonomiku u Soċjali Ewropew
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

                  —

                  wara li kkunsidra l-kontijiet annwali finali tal-Unjoni Ewropea għas-sena finanzjarja 2009 (SEC(2010) 963 — C7-0216/2010) (2),

                  —

                  wara li kkunsidra r-rapport annwali tal-Kumitat Ekonomiku u Soċjali Ewropew għall-awtorità ta’ kwittanza dwar il-verifiki interni mwettqa fis-sena 2009,

                  —

                  wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mar-risposti tal-istituzzjonijiet (3),

                  —

                  wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

                  —

                  wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikoli 50, 86, 145, 146 u 147 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0136/2011),

                  1.

                  Jinnota li fl-2009 l-Kumitat Ekonomiku u Soċjali Ewropew (KESE) kellu disponibbli approprjazzjonijiet għall-impenji li jammontaw għal total ta’ EUR 122 000 000 (EUR 118 000 000 fl-2008), b'rata ta’ utilizzazzjoni ta’ 98,02 %, li hija ogħla mill-medja tal-istituzzjonijiet l-oħra (97,69 %);

                  2.

                  Jinnota bi tħassib l-allegazzjonijiet rigward il-ġestjoni fi ħdan il-KESE li wasslu għad-Deċiżjoni tal-Uffiċċju Ewropew Kontra l-Frodi (OLAF) tal-11 ta’ Marzu 2011 li jibda investigazzjoni, u jitlob lill-KESE u lill-OLAF sabiex jirrappurtaw lill-awtorità ta’ kwittanza dwar il-progress u r-risultat tal-każ; jitlob lill-kumitat tiegħu responsabbli għall-proċedura ta’ kwittanza sabiex isegwi l-kwistjoni bir-reqqa biex tinkiseb aktar informazzjoni dwar l-impatt tal-investigazzjoni ta’ OLAF u sabiex jiġi kkunsidrat ir-riżultat fil-kwittanza tal-2010;

                  3.

                  Jitlob lill-KESE sabiex jipprovdu lill-Kumitat tal-Parlament responsabbli għall-proċedura ta’ kwittanza tagħrif ulterjuri dwar l-allegazzjoni ta’ irregolaritajiet;

                  4.

                  Jistieden lill-KESE sabiex jikkooperaw bis-sħiħ u jipprovdi l-assistenza kollha lill-aġenti tal-persunal tal-OLAF sabiex iwettqu l-investigazzjoni tagħhom;

                  5.

                  Jitlob lill-KESE sabiex jirrappurtaw lill-Kumitat tal-Parlament responsabbli għall-proċedura ta’ kwittanza dwar:

                              —

                              il-proċedimenti dixxiplinarji mwettqa mill-KESE u l-konsegwenzi ekonomiċi ta’ dawn, u b'mod partikolari l-każ dixxiplinarju Nru 2/2007,

                              —

                              il-politika tal-persunal rigward promozzjoni ta’ persunal għal pożizzjonijiet maniġerjali,

                              —

                              konflitti fir-rigward tal-indipendenza tas-servizz legali tal-KESE,

                              —

                              l-aċċess tal-membri tal-KESE u l-membri tal-Bureau għall-informazzjoni kollha meħteġa,

                              —

                              l-istat attwali tal-proċedura u tar-risultati ta’ verifiki interni magħmula mill-KESE;

                  6.

                  Jistieden lill-Ombudsman sabiex jinforma kemm jista' jkun malajr lill-kumitat tal-Parlament responsabbli għall-kwittanza dwar ir-riżultati tal-investigazzjonijiet tiegħu relevanti għal dan il-każ partikolari;

                  7.

                  Jirrimarka li l-Qorti tal-Awdituri indikat fir-Rapport Annwali tagħha li l-verifika ma rriżultat f'ebda osservazzjoni sinifikanti fir-rigward tal-KESE; madankollu jistieden lill-Qorti tal-Awdituri sabiex tikkonferma jekk il-verifiki tar-rapporti tal-2009 sabux provi ta’ irregolaritajiet li diġà kienu s-suġġett tal-każ dixxiplinarju Nru 2/2007;

                  8.

                  Jinnota wkoll iż-żieda żgħira fin-numru ta’ postijiet permanenti (704 postijiet fl-2009, 700 fl-2008 u 695 fl-2007) allokati għall-KESE u li l-postijiet jimtlew b'mod konsistenti (7 postijiet battala fl-2009, 19 fl-2008 u 9 fl-2007); jinnota l-preżenza ta’ pjan għal perjodu medju ta’ żmien (strateġija 2008-2013) sabiex jippromwovi opportunitajiet indaqs u diversità fis-segretarjat, partikolarment permezz ta’ aktar użu ta’ arranġamenti tal-flexitime, u jistenna bil-ħerqa rapporti rigward aktar progress fil-politika għar-risorsi umani;

                  9.

                  Jinnota b'sodisfazzjon li skont il-kummenti tal-KESE bi tweġiba għar-riżoluzzjoni tal-Parlament tal-5 ta’ Mejju 2010 rigward kwittanza għas-sena finanzjarja 2008 (6), il-Ftehim ta’ Kooperazzjoni Amministrattiva bejn il-KESE u l-Kumitat għar-Reġjuni għall-perjodu 2008-2014 ġie implimentat b'mod suffiċjenti u jinnota li attwalment ma jeħtiegx li jiġu identifikati bżonnijiet aktar sabiex jittejbu aspetti prattiċi, u li l-kumitati għadhom qed joqgħodu attenti għall-bżonn li jinżamm livell għoli ta’ armonizzazzjoni u dan huwa żgurat bl-istruttura ta’ governanza tal-Ftehim ta’ Kooperazzjoni Amministrattiva; jistieden lill-KESE u lill-Kumitat tar-Reġjuni sabiex jgħidu jekk is-separazzjoni li tirriżulta minn dan il-ftehim kenitx newtrali għall-baġit u sabiex jirrappurtaw lill-awtorità ta’ kwittanza dwar ir-riżultati tar-reviżjoni ta’ nofs it-terminu ta’ dak il-ftehim, mistennija fl-2011;

                  10.

                  Jinnota l-isforzi fil-qasam tal-kooperazzjoni interistituzzjonali, b'mod partikolari, l-introduzzjoni li għaddejja bħalissa tas-sistema tal-ġestjoni tal-persunal “Sysper2”, u l-preparazzjonijiet imwettqa f'dan ir-rigward; jieħu nota tal-fatt li l-introduzzjoni tas-sistema hija ppjanata għal Jannar 2012;

                  11.

                  Jikkonferma l-pożizzjoni tiegħu li, fl-interess tat-trasparenza, id-dikjarazzjonijiet tal-interessi finanzjarji tal-membri tal-istituzzjonijiet kollha tal-Unjoni għandhom ikunu aċċessibbli fuq l-Internet permezz ta’ reġistru pubbliku; jinnota t-tweġiba tal-KESE, b'mod partikolari l-ittra tal-Viċi President tal-KESE dwar l-osservazzjoni tal-Parlament li l-membri tal-KESE ma ddidkjarawx l-interessi finanzjarji tagħhom, u jitlob lill-KESE sabiex jieħu passi sabiex l-informazzjoni relevanti ssir pubblika u sabiex isegwi din il-kwistjoni fir-Rapport ta’ Attività Annwali tagħha;

                  12.

                  Jilqa' bi pjaċir il-fatt li l-KESE lest jilqa' s-suġġeriment tal-Parlament fir-riżoluzzjoni msemmija aktar 'il fuq tal-5 ta’ Mejju 2010 li spejjeż tal-ivvjaġġar tal-membri tal-KESE għandhom ikunu bbażati fuq spejjeż tal-ivvjaġġar attwali (u li l-allowances ta’ kuljum għandhom ikunu daqs dawk li jirċievu l-Membri tal-Parlament Ewropew) u jieħu nota tal-ittra tal-President tal-KESE rigward dan; jitlob li l-KESE biex jirrapporta dwar progress ulterjuri rigward din il-kwistjoni;

                  13.

                  Jitlob lill-KESE sabiex jirrapporta dwar l-iżvilupp rigward progress fir-reviżjoni tal-istatut finanzjarju tal-membri u sabiex jikkomunika lill-awtorità ta’ kwittanza r-riżultat ta’ dak il-proċess;

                  14.

                  Ifaħħar lill-KESE għall-kwalità għolja konsistenti tar-rapporti tal-attività annwali, u jilqa' b'sodisfazzjon l-inklużjoni tas-segwitu għad-deċiżjonijiet preċedenti ta’ kwittanza tal-Parlament;

                  15.

                  Jistieden lill-KESE sabiex fl-2011 tagħmel b'urġenża reviżjoni komprensiva tal-infiq fl-oqsma kollha ta’ attività sabiex tiżgura li l-infiq kollu qed jipprovdi valur mill-flus minfuqa sabiex jiġi identifikat iffrankar possibbli li jista' jnaqqas il-piż minn fuq il-baġit f'dan il-perjodu ta’ awsterità.

         (1)  ĠU L 69, 13.3.2009.

         (2)  ĠU C 308, 12.11.2010, p. 1.

         (3)  ĠU C 303, 9.11.2010, p. 1.

         (4)  ĠU C 308, 12.11.2010, p. 129.

         (5)  ĠU L 248, 16.9.2002, p. 1.

         (6)  ĠU L 252, 25.9.2010, p. 94.